Virallinen lehti nro C 050 , 22/02/1999 s. 0051



KIRJALLINEN KYSYMYS E-1584/98 esittäjä(t): Daniel Varela Suanzes-Carpegna (PPE) komissiolle (25. toukokuuta 1998) Aihe: Liuskekiveen sovellettavat tullit Voisiko komissio kertoa, millä perusteella määrätään tullimaksut liuskekivelle, jota tuodaan yhteisöön tullietuusjärjestelmän piiriin kuuluvista maista ja tähän ryhmään kuulumattomista maista? Komission jäsenen Sir Leon Brittankomission puolesta antama yhteinen vastaus kirjallisiin kysymyksiinE-1579/98, E-1581/98, E-1582/98, E-1583/98 ja E-1584/98 (25. kesäkuuta 1998) Jäsenyyttä hakeneista Itä-Euroopan maista lähtöisin olevan liuskekiven tuonti on hyvin rajoitettua. Vuonna 1997 ainoastaan seuraavat maat toivat liuskekiveä yhteisöön: Bulgaria (528 tonnia); Tsekki (263 tonnia); Puola (32 tonnia). Tämän tuonnin osuus oli yhteensä noin 2,7 prosenttia vuonna 1997 yhteisöön tuodusta hiotusta liuskekivestä. Itä-Euroopan maat voivat Eurooppa-sopimusten mukaisesti jo viedä liuskekiveä yhteisöön tullitta. Voimassa olevaan tullijärjestelmään ei ole suunnitteilla muutoksia. Suurin osa tullietuusjärjestelmään kuuluvista maista tulevasta valmistetusta liuskekivestä tuodaan yhteisöön tullitta. Näin on Itä-Euroopan assosioituneiden maiden, Lomén yleissopimuksella yhteisöön liittyneiden Afrikan, Karibian ja Tyynenmeren maiden (AKT-maat) ja muiden kehitysmaiden, joihin sovelletaan yleistä tullietuusjärjestelmää (GSP), kohdalla. Jälkimmäisessä tapauksessa tuonti tapahtuu tullitta, koska liuskekiveä pidetään muuna kuin arkana tuotteena. Yhteisön vientiin sovellettavan tullin osalta etuuskohtelun saavien merkittävien viejämaiden tullit ovat seuraavat: Kiina: 20 % Brasilia: 9 % Intia: 40 % (+18 %:n tasoitustullit) Turkki: 0 % Etelä-Afrikka: 0 % Bulgaria: 0 % Norja: 0 % Muista kuin tullietuusjärjestelmään kuuluvista maista tulevan valmistetun liuskekiven tuontiin sovelletaan vuonna 1998 2,1 prosentin tullia. Yhteisön Uruguayn kierroksen yhteydessä tekemien sitoumusten mukaisesti tämä tulli kuitenkin pienenee 1,7 prosenttiin vuonna 1999, toisin sanoen Uruguayn kierroksen tulosten siirtymäkauden lopulla. Maista, joihin ei sovelleta etuusjärjestelmää, ja jotka vievät suuria määriä liuskekiveä yhteisöön, on mainittava seuraavat maat ja niiden tullit: Kanada: 0 % (liuskekiveä ulkokattoihin) ja 6,5 % (muihin käyttötarkoituksiin) Yhdysvallat: 4 % (liuskekiveä ulkokattoihin) ja 0,7 % (muihin käyttötarkoituksiin) Näitä tulleja sovelletaan vuonna 1998. On kuitenkin huomattava, että vuonna 1999 Uruguayn kierroksen tulosten siirtymäkauden päättyessä lopulliset tullit ovat seuraavat: Kanada: 0 % ja 6,5 % Yhdysvallat: 3,3 % ja 0 % Markkinoillepääsystrategialla pyritään markkinoiden avautumiseen yhteisön viennin esteiden poistamiseksi. Yhteisön teollisuutta ja jäsenvaltioiden viranomaisia kehotetaan ilmoittamaan komissiolle kaikista esteistä, jotka estävät tai vähentävät vientimahdollisuuksia kolmansiin maihin. Kaupan esteitä koskevien tietojen koordinoimiseksi paremmin komissio on perustanut interaktiivisen tietokannan, johon yleisöllä ja yrityksillä on helppo päästä Internetin kautta. Kun suurin viennin este on tunnistettu, komission on otettava kantaa parhaimpaan ongelmanratkaisutapaan. Näin ollen yhteisö ei pyri laatimaan uusia kansainvälisen kaupan sääntöjä, vaan se pyrkii siihen, että yhteisön kauppakumppanit liittyvät useisiin ja monimutkaisiin yhteisön kaupan alalla tekemien kahdenvälisten sopimusten (esimerkiksi Eurooppa-sopimukset) ja monenvälisten sopimusten (esimerkiksi Maailman kauppajärjestön (WTO) yhteydessä tehdyt sopimukset) velvoitteisiin ja että ne noudattavat niitä. Arvoisalle parlamentin jäsenelle ja parlamentin pääsihteeristölle on lähetetty suoraan kaksi komission erityistä esitettä, joista saa yksityiskohtaisemman käsityksen markkinoillepääsystrategian tavoitteista ja keinoista. Muun kuin etuuskohtelun saavat tullit liuskekiven ja muiden tuotteiden tuonnissa vahvistetaan yleensä WTO:n monenvälisten neuvotteluiden yhteydessä. Tämän perusteella yhteisö tekee poikkeuksia ja jopa tullien poistamisia kokonaan tai osittain etuustullien vahvistamiseksi. Myönnetty etuus vaihtelee sen mukaan, missä yhteydessä (GSP, AKT jne.) etuudet on myönnetty.